গেটকো এগ্রোভিশন লিমিটেড উদ্ভাবিত গ্রীন ফায়ার জাতের মরিচ ও সবজি প্রদর্শনী মাঠ দিবস গত ৫ ডিসেম্বর মঙ্গলবার ধুনট উপজেলার নিমগাছী ইউনিয়নের ফরিদপুর মাঠে অনুষ্ঠিত হহয়। প্রবীন শিক্ষক মোঃ আব্দুল খালেকের সভাপতিত্বে অনুষ্ঠানে প্রধান অতিথির বক্তব্য রাখেন,জেনারেল ম্যানেজার (সেলস এন্ড মার্কেটিং) কৃষিবিদ গোলাম মোর্শেদ ফারুক। বিশেষ অতিথি ছিলেন গ্রীন ফায়ার জাতের মরিচের উদ্ভাবক ও গেটকো এগ্রোভিশন লিমিটেডের প্রিন্সিপাল প্লান্ট ব্রিডার কৃষিবিজ্ঞানী এ জেড এম খোরশেদ আলম চৌধুরী বাবলা। বক্তব্য রাখেন, বীজ ডিলার ইঞ্জিনিয়ার রোকন তালুকদার, মহিদুল হাসান ডন, ট্রেনিং এন্ড প্রডাক্ট ডেভেলপমেন্ট ম্যানেজার মোঃ জহুরুল ইসলাম, এরিয়া ম্যানেজার মোঃ শামীম আল মামুন, মার্কেটিং অফিসার মোঃ আল আমিন,মোঃ জাহিদুল হক, কৃষক রাজু মন্ডল ও এনামুল হক।